CELEX: 52011XX0618(01)
Language: sk
Date: 2011-06-18 00:00:00
Title: Rozhodnutie č. 165 z  18. marca 2011 , ktorým sa začína konanie vo veci udelenia povolenia na vyhľadávanie a prieskum ropy a zemného plynu – podzemných prírodných zdrojov v súlade s článkom 2 ods. 1 bodom 3 zákona o podzemných prírodných zdrojoch, v  „Bloku 3 Tsar Kaloyan“ nachádzajúcom sa v oblastiach Ruse, Razgrad, Silistra, Šumen, Targovište a Veliko Tarnovo, a oznamuje, že povolenie sa udelí na základe výberového konania

18.6.2011   
            
            
               SK
            
            
               Úradný vestník Európskej únie
            
            
               C 178/22
            
         ROZHODNUTIE č. 165
   z 18. marca 2011,
   ktorým sa začína konanie vo veci udelenia povolenia na vyhľadávanie a prieskum ropy a zemného plynu – podzemných prírodných zdrojov v súlade s článkom 2 ods. 1 bodom 3 zákona o podzemných prírodných zdrojoch, v „Bloku 3 Tsar Kaloyan“ nachádzajúcom sa v oblastiach Ruse, Razgrad, Silistra, Šumen, Targovište a Veliko Tarnovo, a oznamuje, že povolenie sa udelí na základe výberového konania
   2011/C 178/08
   BULHARSKÁ REPUBLIKA
   RADA MINISTROV
   podľa článkov 5 ods. 2, 7 ods. 2 bodu 8, 42 ods. 1 bodu 1 a 44 ods. 3 zákona o podzemných prírodných zdrojoch a článku 4 ods. 1 bodu 1 a článku 16 nariadenia o vykonávaní výberových konaní na udelenie povolenia na vyhľadávanie a/alebo prieskum podzemných prírodných zdrojov a na oprávnenie produkcie podzemných prírodných zdrojov v súlade so zákonom o podzemných prírodných zdrojoch, ktorý Rada ministrov prijala uznesením č. 231 z roku 2010,
   RADA MINISTROV ROZHODLA, ŽE:
   
               1.
            
            
               Začína sa konanie vo veci udelenia povolenia na vyhľadávanie a prieskum ropy a zemného plynu v „bloku 3 Tsar Kaloyan“ nachádzajúcom sa v oblastiach Ruse, Razgrad, Silistra, Šumen, Targovište a Veliko Tarnovo na ploche s rozlohou 4 068 km2 a vymedzenom súradnicami 1 až 8 uvedenými v prílohe.
            
         
               2.
            
            
               Povolenie uvedené v bode 1 sa udelí na základe výberového konania.
            
         
               3.
            
            
               Lehota, na ktorú sa vzťahuje povolenie na vyhľadávanie a prieskum, sa stanovuje na päť rokov odo dňa, keď dohoda o vyhľadávaní a prieskume nadobudne platnosť, pričom táto lehota sa podľa článku 31 ods. 3 zákona o podzemných prírodných zdrojoch môže predĺžiť.
            
         
               4.
            
            
               Dokumentáciu k výberovému konaniu je možné zakúpiť do 17.00 hod. 120. dňa odo dňa uverejnenia tohto rozhodnutia v Úradnom vestníku Európskej únie.
            
         
               5.
            
            
               Žiadosť o účasť na výberovom konaní je možné predložiť do 17.00 hod. 130. dňa odo dňa uverejnenia tohto rozhodnutia v Úradnom vestníku Európskej únie.
            
         
               6.
            
            
               Ponuky v súlade s podmienkami postupu výberového konania je možné predložiť do 17.00 hod. 144. dňa odo dňa uverejnenia tohto rozhodnutia v Úradnom vestníku Európskej únie.
            
         
               7.
            
            
               Ponuky sa posudzujú za neúčasti uchádzačov.
            
         
               8.
            
            
               Cena dokumentácie k výberovému konaniu je stanovená na 15 000 BGN (bulharských levov). Dokumentáciu k výberovému konaniu možno zakúpiť v lehote stanovenej v bode 4 v miestnosti 813 v budove Ministerstva hospodárstva, energetiky a cestovného ruchu na tejto adrese: ul. Triaditsa 8, Sofia, Bulgaria.
            
         
               9.
            
            
               Uchádzači o účasť na výberovom konaní musia spĺňať požiadavky uvedené v článku 23 ods. 1 zákona o podzemných prírodných zdrojoch.
            
         
               10.
            
            
               Ponuky spĺňajúce požiadavky postupu výberového konania sa budú posudzovať na základe navrhnutých pracovných programov, prostriedkov vyhradených na ochranu životného prostredia, bonusov, školení a manažérskych a finančných spôsobilostí, ako je uvedené v dokumentácii k výberovému konaniu.
            
         
               11.
            
            
               Záloha za účasť na výberovom konaní je stanovená na 20 000 BGN a mala by sa uhradiť v lehote stanovenej v bode 5 na účet Ministerstva hospodárstva, energetiky a cestovného ruchu, ktorý je uvedený v dokumentácii k výberovému konaniu.
            
         
               12.
            
            
               Úspešnému uchádzačovi sa záloha vráti po podpísaní dohody a zvyšným uchádzačom do 14 dní od uverejnenia rozhodnutia Rady ministrov o udelení povolenia na vyhľadávanie a prieskum v Úradnom vestníku Bulharskej republiky.
            
         
               13.
            
            
               Žiadosti o účasť na výberovom konaní a ponuky spĺňajúce požiadavky postupu výberového konania sa zasielajú v bulharskom jazyku na Ministerstvo hospodárstva, energetiky a cestovného ruchu so sídlom na: ul. Triaditsa 8, Sofia, Bulgaria v súlade s požiadavkami článku 46 zákona o podzemných prírodných zdrojoch.
            
         
               14.
            
            
               Ponuky musia byť v súlade s požiadavkami a podmienkami uvedenými v dokumentácii k výberovému konaniu.
            
         
               15.
            
            
               Výberové konanie sa uskutoční aj v tom prípade, ak naň bol pripustený len jeden uchádzač.
            
         
               16.
            
            
               Činnosti súvisiace s prieskumom nerastov sa vykonávajú až po posúdení zlučiteľnosti ročných pracovných plánov na vyhľadávanie a prieskum zodpovedným príslušným orgánom v súlade s nariadením o podmienkach a postupoch posudzovania zlučiteľnosti plánov, programov, projektov a investičných návrhov, ktorých predmetom úpravy a cieľom je zachovanie chránených oblastí, ktoré Rada ministrov prijala vyhláškou č. 201 z roku 2007 (uverejnené v Úradnom vestníku Bulharskej republiky č. 73/2007, zmenené a doplnené v č. 81/2010).
            
         
               17.
            
            
               Minister hospodárstva, energetiky a cestovného ruchu je oprávnený:
               
                           17.1.
                        
                        
                           zaslať toto rozhodnutie na uverejnenie v Úradnom vestníku Európskej únie a v Úradnom vestníku Bulharskej republiky;
                        
                     
                           17.2.
                        
                        
                           organizovať a riadiť výberové konanie.
                        
                     
         
               18.
            
            
               Odvolania proti tomuto rozhodnutiu sa môžu podávať na Najvyšší správny súd do 14 dní od jeho uverejnenia v Úradnom vestníku Európskej únie.
            
         
      
         
            Predseda vlády
         
         Boyko BORISOV
      
      
         
            Za generálneho tajomníka rady ministrov
         
         Veselin DAKOV
      
   
   
      PRÍLOHA
      
         ZOZNAM SÚRADNÍC
      
      Systém súradníc WGS 84
      
                  č.
               
               
                  Zemepisná dĺžka
               
               
                  Zemepisná šírka
               
            
                  1
               
               
                  26.0000
               
               
                  43.7653
               
            
                  2
               
               
                  27.0000
               
               
                  43.7653
               
            
                  3
               
               
                  27.0114
               
               
                  43.2995
               
            
                  4
               
               
                  26.7651
               
               
                  43.2996
               
            
                  5
               
               
                  26.7649
               
               
                  43.3670
               
            
                  6
               
               
                  26.5180
               
               
                  43.3660
               
            
                  7
               
               
                  26.5179
               
               
                  43.2992
               
            
                  8
               
               
                  26.0000
               
               
                  43.2964